Αλέξανδρος Α. Κοντόσταυλος

Ο Αλέξανδρος Κοντόσταυλος ( 1825 ή 1835 - 29 Ιανουαρίου 1909) ήταν Έλληνας πολιτικός και δικαστικός του 19ου αιώνα.

Βιογραφία
Πατέρας του ήταν ο Αλέξανδρος Κοντόσταυλος. Γεννήθηκε το 1835 ή το 1825 ή το 1837 στην Τεργέστη όπου είχαν καταφύγει οι Χιώτες γονείς του. Σπούδασε στην Αθήνα και το Βερολίνο νομικά. Αρχικά εργάστηκε ως πρωτοδίκης και εισαγγελέας (έως το 1859). Κατόπιν ως τμηματάρχης στο Υπουργείο των Εκκλησιαστικών και αργότερα ως γενικός γραμματέας στο Υπουργείο Δικαιοσύνης. Διετέλεσε για ένα χρόνο υφηγητής του Διεθνούς Δικαίου στο Πανεπιστήμιο της Αθήνας. 

Μετά το θάνατο του πατέρα του πολιτεύτηκε και εκλέχτηκε Βουλευτής Καρυστίας στις εκλογές 1865, 1869, 1872, 1873, 1874, 1875, 1881, 1887, 1890 και 1895. Χρημάτισε δύο φορές Υπουργός Δικαιοσύνης (Δεκέμβριος 1870 - Οκτώβριος 1871 και Ιούλιος 1883 - Απρίλιος 1885) και επανειλημμένα Υπουργός των Εξωτερικών το 1875-6 (Κυβέρνηση Αλέξανδρου Κουμουνδούρου 1875, Κυβέρνηση Αλέξανδρου Κουμουνδούρου 1876). Ήταν πρεσβευτής στο Βερολίνο στο διάστημα 1880-1881 μετά το οποίο έγινε και πάλι υπουργός των εξωτερικών στην κυβέρνηση Τρικούπη, 1883 - 85 και στη συμμαχική κυβέρνηση Σωτηρόπουλου-Ράλλη 1893. Για μικρό χρονικό διάστημα υπηρέτησε και ως πρεσβευτής στο Λονδίνο, αλλά παραιτήθηκε σε ένδειξη διαφωνίας με την κυβέρνηση Αλέξανδρου Κουμουνδούρου. Ήταν επίσης πρόεδρος της αρχαιολογικής εταιρείας.

Απεβίωσε το 1909. Κόρη του ήταν η Αγγελική Κοντοσταύλου.

Αναφορές

Πηγές
 
 ΚΕΝΤΡΟ ΕΡΕΥΝΑΣ και ΜΕΛΕΤΗΣ ΙΣΤΟΡΙΑΣ και ΠΡΟΒΛΗΜΑΤΩΝ ΑΡΓΥΡΟΥ ΕΥΒΟΙΑΣ (Η αρχική σύσταση των Δήμων του Ν. Ευβοίας από το 1833)-(Βουλευτικές εκλογές στην Εύβοια)-(Δήμαρχοι και δημοτικές εκλογές στο δήμο Ταμυνέων-Δυστίων (1835-2002)-(Κοντόσταυλος Αλέξανδρος)-(Η οικογένεια Κοντόσταυλου)-(Η ΑΓΟΡΑ ΤΗΣ ΠΟΥΝΤΑΣ)
Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.63

Βουλευτές Καρυστίας
Έλληνες υπουργοί Δικαιοσύνης
Έλληνες υπουργοί Εξωτερικών
Έλληνες διπλωμάτες
Οικογένεια Κουντουριώτη
Έλληνες δικαστικοί
Οικογένεια Κοντόσταυλου